365 Spore Geskiedenis vir Elke Dag: 1860: 9 April Geskiedenis Spoor Vandag : Emily Hobhouse
1860: 9 April Geskiedenis Spoor Vandag : Emily Hobhouse
Emily Hobhouse gebore
Emily Hobhouse is op Liskeard in Cornwallis, Engeland, gebore. As pastorie dogter het sy haar sieklike vader pligsgetrou versorg en ‘n leidende aandeel in gemeentewerk geneem. Sodoende het sy die skadukant van die maatskaplike lewe leer ken en is die weg gebaan tot die opheffingswerk wat sy later in Suid-Afrika sou doen. Vir haar as oortuigde pasifis, het die oorlog teen die Boere-republieke haar van meet af aan teen die bors gestuit en het die Konsentrasiekampbeleid van die Britse militêre owerheid in Suid-Afrika haar met weersin vervul. Enersyds het sy haar verontwaardiging openlik in toesprake, brosjures en briewe aan die pers gelug, en andersyds het sy oorgegaan tot die stigting van ‘n noodlenigingsfonds. Met die karige bedrag van R600 op die wyse geïn, is sy persoonlik na Suid-Afrika en het sy ‘n aantal uitgebreide reise deur die oorloggeteisterde gebied onderneem, ten einde eerstehandse inligting oor die toestand in die Konsentrasiekampe in te win en terselfdertyd persoonlik noodlenigings werk te doen. Op die wyse word sy vir die Boerevrou en –kind die verpersoonliking van ware menslikheid en mensliewendheid te midde van oorlog smart en –onreg. Terug in Engeland het sy die Britse owerheid meedoënloos in die pers aangeval en op die wyse soveel druk uitgeoefen dat grootskaalse verbeteringe in die kampe teweeggebring is en die sterftesyfer gaandeweg ‘n daling begin toon het. Die owerheid het haar egter hardhandig verhinder om self weer in Kaapstad voet aan wal te sit. Na die oorlog, in 1903, het sy weer persoonlik na die verwoeste Boere-republieke gegaan, ten einde hulp aan die ontredderdes te verleen en opheffingswerk onder die hulpbehoewendes te doen, onder meer deur die aanmoediging van tuisnywerhede en die stigting van weefskole. Sodoende word sy ook die heler van ‘n volk se wonde. Sy is op 8 Junie 1926 in Londen oorlede. Haar as is na Suid-Afrika gebring om aan die voet van die Vrouemonument ‘n laaste rusplek te vind. Op 27 Oktober 1926 het die Afrikanervolk op gepaste wyse aan hierdie weldoenster hulde gebring. Dr. J.D. Kestell het ‘n indrukwekkende roudiens in die tweetoringkerk gelei, ses Afrikaner dogters met die naam Emily Hobhouse het as draers opgetree. Honderde skooldogters met ‘n wit palmtak in die hand, het aan die optog deelgeneem. Afrikanerleiers en-leidsters van alle vlakke van die Afrikaner volkslewe het aan ‘n heldin hulde kom bewys. aka fak J.D.K
Posted by RoosMaryn at 4/09/2008 12:19:00 AM
Hierdie is die begin van ‘n nuwe dag.
God het aan my hierdie dag gegee
Om te gebruik soos ek wil.
Ek kan dit vermors of groei in sy lig
En tot diens wees van ander.
Maar wat ek met hierdie dag doen,
Omdat ek ‘n dag van my lewe
daarvoor geruil het.
Wanneer more aanbreek,
Sal vandag vir ewig verlore wees.
Ek hoop dat ek nie die prys
wat ek daarvoor betaal het,
Sal berou nie.
- anoniem -
Argief Sep 15 (1) Mar 09 (1) Oct 24 (2) Oct 10 (1) Oct 04 (1) Sep 17 (1) Sep 16 (1) Sep 15 (1) Sep 14 (1) Sep 13 (1) Sep 11 (3) Sep 10 (1) Sep 09 (1) Sep 08 (19) Sep 07 (1) Sep 06 (24) Sep 05 (1) Sep 04 (1) Sep 03 (2) Sep 02 (1) Sep 01 (1) Aug 31 (1) Aug 30 (1) Aug 29 (2) Aug 28 (1) Aug 27 (1) Aug 26 (1) Aug 25 (1) Aug 24 (1) Aug 23 (1) Aug 22 (1) Aug 21 (1) Aug 20 (1) Aug 19 (1) Aug 17 (1) Aug 15 (1) Aug 14 (2) Aug 13 (1) Aug 12 (1) Aug 10 (1) Aug 09 (1) Aug 08 (1) Aug 06 (2) Aug 05 (1) Aug 04 (1) Aug 03 (1) Aug 01 (1) Jul 30 (1) Jul 29 (1) Jul 27 (1) Jul 26 (2) Jul 25 (1) Jul 23 (1) Jul 21 (2) Jul 18 (1) Jul 14 (1) Jul 10 (1) Jul 09 (1) Jul 08 (1) Jun 27 (4) Jun 26 (5) Jun 25 (4) Jun 24 (4) Jun 23 (4) Jun 22 (4) Jun 21 (3) Jun 20 (4) Jun 19 (3) Jun 18 (5) Jun 17 (2) Jun 16 (4) Jun 15 (9) Jun 13 (4) Jun 12 (3) Jun 11 (3) Jun 10 (5) Jun 09 (3) Jun 08 (10) Jun 06 (4) Jun 05 (4) Jun 04 (3) Jun 03 (5) Jun 02 (5) Jun 01 (6) May 31 (4) May 30 (5) May 29 (4) May 28 (2) May 27 (4) May 26 (4) May 25 (3) May 24 (4) May 23 (3) May 22 (2) May 21 (3) May 20 (3) May 19 (3) May 18 (6) May 17 (5) May 16 (3) May 15 (7) May 14 (4) May 13 (3) May 12 (3) May 11 (4) May 10 (3) May 09 (3) May 08 (4) May 07 (3) May 06 (2) May 05 (2) May 04 (3) May 03 (18) May 02 (4) May 01 (14) Apr 25 (5) Apr 24 (3) Apr 23 (6) Apr 22 (4) Apr 21 (4) Apr 20 (3) Apr 19 (2) Apr 18 (4) Apr 17 (4) Apr 16 (5) Apr 15 (5) Apr 14 (3) Apr 13 (3) Apr 12 (5) Apr 11 (6) Apr 10 (5) Apr 09 (4) Apr 08 (4) Apr 07 (4) Apr 06 (4) Apr 05 (4) Apr 04 (5) Apr 03 (3) Apr 02 (9) Apr 01 (10) Mar 31 (1) Mar 30 (1) Mar 29 (1) Mar 28 (1) Mar 27 (1) Mar 26 (1) Mar 25 (1) Mar 24 (1) Mar 23 (1) Mar 22 (1) Mar 21 (1) Mar 20 (1) Mar 19 (1) Mar 18 (1) Mar 17 (1) Mar 16 (1) Mar 15 (1) Mar 14 (1) Mar 13 (1) Mar 12 (1) Mar 11 (1) Mar 10 (1) Mar 09 (1) Mar 08 (1) Mar 07 (1) Mar 06 (1) Mar 05 (1) Mar 04 (1) Mar 03 (1) Mar 02 (1) Mar 01 (1) Feb 29 (1) Feb 28 (1) Feb 27 (1) Feb 26 (1) Feb 25 (1) Feb 24 (1) Feb 23 (1) Feb 22 (1) Feb 21 (1) Feb 20 (1) Feb 19 (1) Feb 18 (1) Feb 17 (1) Feb 16 (1) Feb 15 (1) Feb 14 (2) Feb 13 (1) Feb 12 (1) Feb 11 (1) Feb 10 (1) Feb 09 (1) Feb 08 (1) Feb 07 (1) Feb 06 (1) Feb 05 (1) Feb 04 (1) Feb 03 (1) Feb 02 (1) Feb 01 (1) Jan 31 (1) Jan 30 (1) Jan 29 (1) Jan 28 (1) Jan 27 (1) Jan 26 (1) Jan 25 (2) Jan 24 (1) Jan 23 (1) Jan 22 (1) Jan 21 (1) Jan 20 (1) Jan 19 (1) Jan 18 (1) Jan 17 (1) Jan 16 (1) Jan 15 (1) Jan 14 (1) Jan 13 (1) Jan 12 (1) Jan 11 (1) Jan 10 (1) Jan 09 (1) Jan 08 (1) Jan 07 (1) Jan 06 (1) Jan 05 (1) Jan 04 (1) Jan 03 (1) Jan 02 (1) Jan 01 (1) Dec 30 (2) Dec 29 (1) Dec 28 (1) Dec 26 (2) Dec 25 (1) Dec 24 (1) Dec 23 (1) Dec 18 (4) Dec 17 (3) Dec 14 (2) Dec 13 (1) Dec 12 (1) Dec 11 (1) Dec 09 (2) Dec 08 (1) Dec 07 (1) Dec 05 (2) Dec 04 (60) Nov 26 (3)
Gedurende die Groot Trek het die boere ook maar net soos ons vandag van tyd tot tyd met 'n kopvelprobleem genaamd skilfers gesukkel.
As teenmiddel vir skilfers was opgekookte ROOSMARYN gebruik.
Raad vir vlooie op diere:
Jy kan ‘n dip vir jou diere maak van kruie –
2 koppies stampvol vars roosmaryn;
1 lt. kookwater;
4 lt. warm water;
Maak ‘n infusie deur die kookwater oor die kruie te gooi en laat trek vir 30 min.
Gooi die vloeistof deur ‘n sif en voeg die warm water by.
Maak die dier se vel deurnat met die mengsel en laat lugdroog word.
Wanneer jy vlooie opmerk doen die behandeling.
Die behandeling sal so elke 3 – 4 dae herhaal moet word maar is heeltemal veilig vir die diere.
'N MENS HET EERS GOUD
AS GOUD NIE MEER VIR JOU SAAK MAAK NIE
Kopiereg lê by die onderskeie outeure.
Verwys na http://365spore.blogspot.com/
Roosmaryn is 'n altydgroen krui met dun, aromatiese donkergroen blare. Die plant dra perserige blomme in middel- en laat lente en soms ook tot in die somer. Roosmaryn is ideaal om op die rand van 'n bedding te plant. Dié krui is ryk aan vlugtige olies en fenoliënsuur, wat antiseptiese en anti-inflammatories eienskappe het.
Blare, blomme, olieVariante:
Pienk Roosmaryn (Rosemarinus officinalis pink)
Gewone Roosmaryn (Rosemarinus officinalis)
Wit RoosmarynToskaanse Roosmaryn
McDonnel se blou Roosmaryn
Die plante kan by kwekerye gekoop word. Na 3-4 jaar word plante egter oud en moet hulle vervang word. Steek 1.5-10cm lange steggies gedurende die somer in potte, wat gedurig klam gehou moet word. Plant roosmaryn in goed-gedreineerde grond en son. Die plant moet beskut word in baie koue weer. Roosmaryn verg nie baie aandag nie. Verwyder dooie lote in die vroeë lente. As plante te bosagtig raak, kan hulle gerus teruggesny word.
Oes van krui:
Die blare kan vars of gedroogd gebruik word. Indien dit vars gebruik word, knip hulle af soos benodig. Indien jy roosmaryn wil droog, knip heel stingels af en hang hulle in 'n koel en droë vertrek. Blare en blomme word in die lente en somer gepluk en bewerk vir olie, ekstrakte, en ander gebruike. Plant roosmaryn saam met Broccoli, Brusselse Spruite, Kool en Wortels, maar nie by Aartappels nie. In die kruietuin kan jy roosmaryn langs salie plant.
Roosmaryn kan gebruik word vir die verligting van depressies, senuweeuitputting en hoofpyne, asook ekstern vir rumatiek, artritis en spierbeserings. Dit word baie gereeld as bestanddeel in sepe, sjampoes, rome en salwe aangewend. Vanwee roosmaryn se sterk reuk is dit ook baie gewild in kruie-rankskikkings, veral tydens blomtyd.
Roosmarynblare is redelik dik. Maak dus seker dat die blare fyn gesny word voor dit in kos gegooi word. Gewilde voorbeelde sluit in as geurmiddel vir 'n kalkoen-toebroodjie of as bestanddeel in die geuring van pluimvee, saam met sout, peper en meel. 'n Heel tak kan ook by kos gevoeg en dan, soos 'n Lourierblaar, net voor opdiening verwyder word.
Roosmaryn is ook gewild saam met lam- en beesvleis, vis, vulsel vir pluimvee, soppe, bredies, groente en marinades. Roosmaryn se geur kom die beste na vore as dit oor 'n lang periode in 'n dis gekook word. Roosmaryn saam met aartappel is ook heerlik, maar die roosmarynblare moet dan fyner gekap word. Olyfolie en roosmaryn is 'n gewilde soteermiddel vir eiervrug en tamaties. Roosmaryn word ook dikwels saam met sout en peper gebruik om pluimvee mee te geur. Kruie word al vir derduisende jare gebruik om kos te geur. Baie mense voel egter dat hulle nie genoeg kennis het om kruie op 'n gereelde basis te gebruik nie. Gebruik gerus die 'sout-reël': liewer te min as te veel. 'n Krui moet die dis komplimenteer en nie oorheers nie.